**Notă informativă**

**la proiectul de lege pentru modificarea şi completarea**

**Legii finanțelor publice și responsabilității bugetar-fiscale nr.181/2014**

Proiectul de lege pentru modificarea și completarea Legii finanțelor publice și responsabilității bugetar-fiscale nr.181/2014 este elaborat în scopul lichidării unor deficiențe identificate în procesul implementării legii vizate pe parcursul ultimilor ani.

Legea finanţelor publice şi responsabilităţii bugetar-fiscale (art.47 și 49)prevede căîncepînd cu ciclul bugetar pe anii 2017-2019, Parlamentul aprobă limitele macrobugetare pe termen mediu întru sporirea rolului CBTM în procesul bugetar, ca instrument de fundamentare a proiectelor bugetelor anuale, și asigurarea disciplinei financiare generale și stabilității bugetului pe termen mediu.

Deși, aprobarea țintelor macrobugetare de către Parlament anterior sau concomitent cu legea bugetară anuală reprezintă o practică aplicată de mai multe țări UE (Romania, Lituania, Slovacia, Suedia, etc), experiența internațională demonstrează că aceasta nu are un impact semnificativ asupra procesului bugetar, ci se bazează mai mult pe practici operaționale și administrative solide și mai puțin pe aprobarea cadrului fiscal prin lege. Mai mult, adoptarea cadrului macro-bugetar de către Parlament, ca o etapă nouă în procesul bugetar, implică un strat suplimentar de birocrație la formularea bugetului anual, care ar putea crea blocaje pentru procesul bugetar în Moldova, care și așa este stânjenit de o serie de alte rigidități.

De asemenea, e de menționat, că prevederile articolului 49, în fond, dublează (înăspresc) prevederile articolului 15 din Legea nr.181/2014, care stabilește regulile politicii bugetar-fiscale (limita deficitului bugetar).

Reieșind din aceasta, legiferarea limitelor macorbugetare pe termen mediu se consideră prematur pentru procesul bugetar în Moldova și se propune abrogarea articolului 49. Totodată, în legătură cu abrogarea art.49, se propune completarea concomitentă a articolului 48 cu prevederile privind prezentarea Parlamentului spre adoptare a proiectului de lege pentru modificarea unor acte legislative în cazul în care politica bugetar-fiscală cuprinsă în cadrul bugetar pe termen mediu implică modificarea şi/sau completarea legislaţiei, prevedere existentă în articolul 49.

Conform legii, Guvernul, pînă la 15 august, prezintă Parlamentului raportul semianual privind executarea bugetului public național şi a componentelor acestuia pe anul bugetar în curs. Raportul dat implică o analiză amplă și complexă a executării bugetului și a factorilor de risc, care ar putea afecta executarea bugetului anual. Întru întocmirea calitativă a raportului termenul stabilit nu este suficient. În acest context, se propune extinderea termenului de prezentare Parlamentului a raportului până la 15 septembrie, modificîndu-se art.47 alin.(1) lit.b).

E de menționat că modificarea în cauză este și în concordanță cu Codul FMI privind transparența fiscală și cu normele Metodologiei privind sondajul bugetelor deschise, care prevăd limita de trei luni după perioada gestionară.

Legea vizatăstabileşte, că în termen de 30 de zile de la data publicării legii bugetului de stat pe anul respectiv, autorităţile administraţiei publice locale de toate nivelurile aduc bugetele aprobate corespunzătoare în concordanţă cu prevederile legii menţionate. Aceasta nu se referă la modificarea legii bugetului de stat pe parcursul anului, care afectează relațiile interbugetare.

Întru eliminarea acestei lacune, se propune de a obliga autoritățile administrației publice locale să aducă bugetele sale în concordanță și cu modificările operate la legea bugetului de stat pe parcursul anului bugetar care afectează relațiile interbugetare, efectuîndu-se modificările respective la art.55 alin.(5).

Modificările la art.60 au drept scop clarificarea modului de aplicare a limitei de 10% stabilite la lit.a), care necesită a fi respectată atît în sensul reducerii, cît și în sensul majorării alocațiilor bugetare la linia bugetară respectivă.

De asemenea, se propune delimitarea competențelor autorității bugetare și instituției bugetare în ce privește redistribuirea alocațiilor, pentru a evita confuziile în aplicarea redistribuirilor prevăzute la lit.c).

Propunerea de a interzice redistribuirile în primul trimestru al anului are drept scop asigurarea premizelor pentru un management financiar bun și încurajarea autorităților / instituțiilor bugetare de a spori credibilitatea propunerilor de buget/bugetelor recent aprobate, în timp ce stabilirea datei limită pentru efectuarea redistribuirilor, urmărește scopul de a dispune de timp suficient pentru valorificarea alocațiilor redistribuite și va descuraja “absorbția” alocațiilor bugetare excesive .

Conform legii, asumarea angajamentelor de către autorităţile/instituţiile bugetare se permite doar în scopurile şi în limitele alocaţiilor bugetare, iar datoriile autorităţilor/instituţiilor bugetare din anii precedenţi se achită de către acestea din contul şi în limita bugetelor autorităţilor/instituţiilor respective aprobate pe anul bugetar curent. Cu toate acestea, legea nu reglementează necesitatea luării în considerare a datoriilor la asumarea angajamentelor noi și nici prioritatea achitării datoriilor cu termen de achitare expirat, inclusiv la plățile curente, ceea ce creează premize pentru acumularea datoriilor. Aceste lacune vor fi eliminate prin completările propuse la art.66, alin. (2) și la art.67, potrivit cărora la asumarea angajamentelor de către autoritățile/instituțiile bugetare, acestea vor trebui să țină cont de datoriile înregistrate la finele anului precedent, precum și faptul, că acestea nu vor putea efectua plăți curente pînă la stingerea datoriilor cu termen de achitare expirat. Modificarea are drept scop contracararea fenomenului de acumulare a datoriilor de către autoritățile/instituțiile bugetare, precum și responsabilizarea conducătorului autorităţilor/instituţiilor bugetare în efectuarea eficientă și eficace a cheltuielilor întru neadmiterea de arierate în procesul de executare a bugetului. De asemenea, astfel se va asigura îmbunătățirea indicatorului evaluat în cadrul Memorandumului încheiat cu Fondul Monetar Internațional. E de menționat că datoriile cu termen de achitare expirat (ariarate) este un indicator evaluat în cadrul Cheltuielilor publice și responsabilității financiare (PEFA).

Legea în vigoare reglementează succesiunea stingerii datoriilor expirate aferente împrumuturilor acordate şi/sau recreditate de Ministerul Finanţelor, precum şi a împrumuturilor achitate din contul bugetului de stat conform garanţiei de stat, și anume: suma principală a împrumutului, dobînda şi alte plăţi, penalitatea.

În aceste condiții, în cazul recreditării împrumuturilor, precum și emiterii garanțiilor de stat, bugetul de stat este expus unor riscuri de credit semnificative. E de menționat că la situația din 30.06.2017, datoria cu termen de achitare expirat la împrumuturile recreditate prin intermediul Ministerului Finanțelor a constituit suma de cca 327,1 mil. lei, dintre care partea majoră (55%) constituie penalitatea, dobînda și alte plăți de deservire. Astfel, există riscul iminent de neîncasare a acestor mijloace financiare, precum și ratarea veniturilor viitoare dat fiind faptul, că în cazul achitării prioritare a sumei de bază, aceasta nu va putea genera dobînzi în viitor, menținînd totodată arierate la plăți de deservire a împrumutului.

În scopul îmbunătățirii atît a disciplinei fiscale, cît și a managementului riscurilor bugetar-fiscale, precum și alinierii la practica bancară internațională și națională, se propune modificarea succesiunii stingerii datoriilor menționate în fel următor: penalitatea, dobînda şi alte plăţi, suma principală a împrumutului, efectuîndu-se precizări respective la art.80 alin.(5).

Proiectul de lege include și unele modificări cu caracter redacțional, precum și aducerea în concordanță cu prevederile altor legi.

Ministru Octavian Armașu